Caderno de bitácora do cruceiro Morbillo.
Navegabamos dirección suroeste rumbo á Habana
e aconteceu algo moi estraño.
Que é iso no horizonte?
É imposible.
Unha gran superficie do leito mariño emerxeu durante a noite.
Xente moi rara con túnicas e escafandros
subiron a bordo e parrafean cos pasaxeiros,
que pensan que é un espectáculo.
O sumo sacerdote gañou o torneo de lanzar aros.
Fai que pase. Faino realidade.
DESCUBRIUSE A ATLÁNTIDA?
Fai que pase. Faino realidade.
Fai que pase.
Faino realidade.
Fai que pase.
Adán, non acabo de entender
iso das naves alieníxenas.
Se eu fose alieníxena, non iría por aí dando mensaxes
de paz universal e boa vontade.
Eu diría: "Isto é unha arma láser. Ides morrer, escoria rebelde."
Eu tamén diría iso se fose un alien nun prato voador.
Ou: "Exterminar."
A ver, antes facían iso.
Agora dan mensaxes de paz e harmonía cósmica.
O goberno ocúltao.
-Por que? -É o que fan.
Tamén ocultan os reactores
e os tibetanos con túneles ocultos
que escoitan todo o que dicimos.
Adán, a min dáme que iso non é...
en fin... verdade.
En internet hai moita trola. Isto son revistas.
Din a verdade. Como o da Atlántida.
De feito, creo que non existe.
Está sumerxida. E habitada.
Como respiran?
Fixo que levan escafandros.
-Si. -Ti cres niso?
Claro, é verdade. O que eu digo é verdade.
Iso non é todo o que nos conta o océano.
Segundo informes preliminares, a terra que emerxeu no Atlántico
é o continente afundido da Atlántida.
Esta fotografía dos presuntos atlantes
subírona os pasaxeiros dun cruceiro de vacacións.
Son tempos estraños, abofé.
BOS PRESAXIOS
SÁBADO
O ÚLTIMO DÍA
-Son eu. -Xa o sei, Azirafel.
Claro. Mira, hai que informar arriba, comentarllo a...
Á xefaza.
Hai unhas profecías.
E a nós que máis nos teñen?
O kraken esperta e emerxe das profundidades.
A Atlántida tamén. Volven as choivas.
E iso só para empezar.
Estou convencido de que o Harmaguedón comezará hoxe.
Á hora da merenda.
Ese era o plan. Que pasa?
Podes parar un momento, por favor?
-Fala. -Eu creo...
Creo que podemos facer algo.
E podemos. Podemos loitar. E podemos gañar.
Pero non é precisa a guerra.
Abofé que si. Se non, como a gañamos?
Mira, ti amaña as túas cousas aquí abaixo.
Preséntate no servizo activo e...
baixa o bandullo.
Veña, ho. Es unha máquina de matar.
Es ou non es?
Son...
un miñaxoia.
Esquecíame. Segundo os rexistros, déronche unha espada chameante.
Non a perderías, ou?
Que? Pensas que...
a regalei ou unha cousa así?
Xa se fixeron dúas entregas.
Dous xinetes prepáranse para cabalgar.
Faltan as dúas últimas entregas.
Lesley.
Volve para a cama.
Non podo, rula. Teño reparto.
Un sábado pola mañá?
Ó menos son por aquí. Dous paquetes e pista.
Lesley.
Para quen son os paquetes?
Non o sei, rula.
Xente importante.
Disque as entregas se encargaron fai 6000 anos.
Será unha broma.
A empresa só ten 80 anos. Pero vin a solicitude.
En fin,
nós non estamos para preguntar.
Nós... estamos para entregar paquetes.
Quérote...
tigre.
E eu a ti, Maud.
Se cadra non me atangue,
pero investiguei o que comentou Azirafel
na última reunión.
Repasei os arquivos da observación da Terra.
Haberá unha explicación inocente.
Seguro.
Impórtache se profundizo nisto por canais extraoficiais?
Non hai tal cousa, Miguel.
Son eu.
Azirafel, un dos nosos.
É posible que estea traballando para vós?
Non?
Pois eu de vós investigaría as actividades do demo Crowley.
Se cadra vai por libre.
É un consello.
Non... Faime caso, non é de fiar.
Claro que eu son de fiar.
Son un anxo.
Crowley, Crowley, Crowley...
A que andas xogando?
Onde podo ir?
Inglaterra, nada.
Estados Unidos, nada.
A Atlántida? Onte non existía.
Hoxe, si. Pero non me vale.
ASTRONOMÍA
A Lúa.
Sen atmosfera. Sen ambiente de noite.
Alfa Centauri.
Alí estase moi ben nesta época.
Moi bonita a nebulosa. Mira para aí.
Eu axudei a facela.
O único que fixen foi preguntar.
Antes non cumpría nada máis para ser demo.
O Gran Plan?
Deus, óesme?
Amósame o Gran Plan.
Xa sei que os pos a proba,
dixeches que o ías facer.
Pero non fai falla levalos á destrución.
Nin á fin do mundo.
Deberían prohibir os camións do carallo.
Non respectan a ninguén.
Antigamente, aínda que non hai tanto tempo,
había un pescador cada dez metros,
cativos xogando
e namorados colléndose da man
e facéndose aloumiños no solpor de Sussex.
Iso facían Maud e el antes de casar.
Viñan rebuldar
e, nunha ocasión memorable, fochicar.
Un paquete para Xeso.
Mira o río.
Si. É pola contaminación.
Chámanlle progreso.
É unha... puta preciosidade.
O mundo é curioso, non é?
Percorres o mundo repartindo paquetes
e acabas practicamente no teu xardín,
por así dicilo.
Estiven en África,
en Des Moines.
Está nos EUA.
E aquí me ten agora.
Este é o seu paquete.
Preciso unha firmiña.
Teña.
Ceo vermello ó albor, vélate, pastor.
Ou era cazador?
Que se velen todos.
O terceiro dos catro xinetes ocupou o sitio de Peste cando se xubilou.
Tivera moitos traballos interesantes nunha chea de sitios interesantes.
Axudou a deseñar o motor de gasolina,
o plástico e os herbicidas potentes.
Matou tanta xente coma Fame ou Guerra.
Velaquí Polución.
POLUCIÓN
Maud, quérote
Por pouco me pilla.
Si que te pillou.
Tráiolle unha mensaxe.
Non é un paquete.
É unha mensaxe.
Entrégama, logo.
É curta:
"Ven e verás."
Por fin!
Que significa, señor?
É unha chamada á acción.
Guerra e Fame.
Polución e Morte.
Hoxe cabalgaremos.
E ti, non o tomes como morrer.
Tómao como saír antes para aforrar o atasco.
MORTE
Tes máis Novo Acuario?
É que precisamos sabelo todo.
Xa liches as que che dei?
Claro. Agardade.
Queredes unha lambonada?
Teño bombóns.
-Non aceptamos doces de... -Bruxas.
Eu si.
Volvemos conectar con James Knockey.
É posible que o que aconteceu na central nuclear Cume
sexa un acto terrorista?
Podería ser.
Só hai que atopar terroristas capaces de roubar
un reactor nuclear enteiro
en funcionamento sen que ninguén se decate.
Como pode seguir xerando electricidade sen reactor ningún?
Non o sabemos.
Agardabamos que os da BBC, que sodes tan listos, o explicarades.
Firmes!
Este é o noso país.
Está baixo a nosa protección.
Acompañaríate.
Pero xa vou vello.
Rematou o de asexar o mal oculto entre os fieitos.
Todo depende de ti, soldado cazabruxas Pulsifer.
Atopa o tal Adán Young e non o perdas de vista.
Non deberiamos ser algúns máis
se imos protexer das bruxas o país enteiro?
Ninguén dixo que fose doado, soldado Pulsifer.
Toma. Pon isto.
O péndulo dos achados.
Chafapolgares.
-Non sei se... -Chafapolgares!
Chafapolgares.
Para prender lume.
Non quero queimar ninguén.
-Para prender lume! -Si.
-Campá. -Campá.
-Libro. -Libro.
E candea.
Campá. Libro. Candea.
Para que son?
Por se tes que exorcizar.
Iso como se fai?
Tocas a campá.
Prendes a candea.
Leo o libro?
Non vas ter tempo para lecturiñas se un demo ataca, rapaz.
E, por último...
alfinete.
Alfinete?
Si. É a baioneta do teu exército de luz.
Claro.
Ben, pois marcho para Tadfield.
En marcha, soldado cazabruxas Pulsifer.
Que os exércitos da gloria te acompañen.
O mundo estaba cambiando.
O que Adán cría certo comezaba a acontecer na realidade.
Amaño radios en Lhasa.
Parei para tomar o fé...
e aparecín aquí, vestido así.
Que me vas contar!
Eu traballo en Shigatse...
Rematou a pausa para o té.
Bo día, señor, señora ou neutro.
Este é o seu planeta?
Si, supoño.
-Xa levan moito por aquí, non? -Eu non.
Como especie, haberá medio millón de anos ou así.
E deixamos que se amoree a choiva ácida, verdade?
E pasámonos un pouco cos hidrocarburos, va que si?
Como di?
Sinto dicirllo, señor.
Os seus casquetes polares incumpren a normativa de tamaño
dun planeta desta categoría.
Ímolo deixar pasar esta vez.
O caso é que temos unha mensaxe.
Para min?
A mensaxe é: "Traémoslle unha mensaxe de paz universal,
harmonía cósmica e iso."
Fin da mensaxe.
Pois moi amable.
Sabe por que nos pediron que lle traiamos esta mensaxe?
Será polo do dominio do átomo a mans do home e...
Nós tampouco, señor.
Nós tampouco.
Que?
Que me pararon uns alieníxenas.
Cantos pezóns tiñan?
-Non vin... -Es cazabruxas,
non cazaalieníxenas.
Pero tomarei nota.
Non sei se sae nas túas revistas Novo Acuario,
pero ocorréuseme que debemos salvar as baleas.
De feito, as baleas cantan.
E teñen cerebros descomunais.
E quedan moi pouquiñas.
Se tan listas son, que fan no mar todo o día?
Só nadan, comen cousas
e cantan e... Ai, Deus, quero ser unha balea!
Claro.
Salvaremos as baleas.
A todas.
Este non é un barco baleeiro.
É un barco de investigación científica.
O que investigan agora mesmo é
cantas baleas poden cazar nunha semana.
O radar non detecta baleas nin atúns,
nada meirande ca unha anchoa.
E o leito mariño parece estar baixando.
É imposible!
É o que dixo o capitán.
É fallo do equipo.
O nivel do mar está subindo outra vez!
PERIGO!
Está a 30 metros...
Baixo os tronos da superficie,
nas profunidades do mar abisal,
durmía o kraken.
E agora está espertando.
BALEEIROS ABATIDOS
ENORME CRIATURA
Os científicos, abraiados
pola aparición da criatura,
á que en internet chaman "o kraken",
-pola criatura mitolóxica. -Que?
O seu obxectivo son os baleeiros,
segundo declara o voceiro do goberno xaponés.
E un milleiro de pratos de sushi claman vinganza.
Estiven pensando... en Crowley.
-Hai algo que non me cadra. -Mira isto.
Deberíame preparar para ir ó Meguido.
Debería ter marchado.
E estou aquí cun caldeiro
agardando que veñan amañar a tubaxe.
A ver, o de Crowley. Que fixo agora ese raposo?
Non o teño claro.
Pero seguro que nada bo.
Non ten que facer nada bo.
É un falar.
Nada malo, entón.
Nada malo?
Entón...
non ten problemas?
Vaia se os ten.
-Ou vainos ter. -Imos actuar?
Antes precisamos probas.
Pero, cando as teñamos, vano esfolar.
Iso ten que doer.
Que te esfolen?
Xa che digo.
Ben. Por que o esfolen.
Sigamos co Harmaguedón.
Será posible.
PRIMEIROS AUXILIOS
Alerta profética! Cazabruxas chega ás 12.
3819: Cando a carruaxe azul estea invertida...
"Cando a carruaxe azul estea invertida,
tres rodas cara ó ceo,
un home magoado xacerá no teu leito,
e precisará salgueiro para sandar a testa."
Está ferido. Hai que facer algo.
Afastémolo do coche. Pode estoupar.
Fano nas pelis.
Dick Turpin non vai estoupar.
Preguntarédesvos por que se chama Dick Turpin.
Pois...
TERRAS DE MEGUIDO
HARMAGUEDÓN
Virán os catro xinetes
e as nosas forzas...
"As forzas das tebras" era algo longo,
así que ímonos chamar "os Escuros".
Alzarémonos atravesando a Terra,
mentres o inimigo descende do ceo.
Isto é Harmaguedón.
Aquí rematará o mundo.
A ver, ese é o nome grego.
Tecnicamente, estamos en Meguido.
Si. Alá hai xacementos arqueolóxicos,
e alí, aguacates.
Cultivan aguacates?
Si. Temos un chiste.
Dicimos...
"Vaise armar un bo aguacate."
Non... Non me gustan os chistes.
Non conto chistes.
E os que os contan na miña presenza,
axiña acaban tragando a lingua.
Non, estou mentindo.
Case sempre son eu quen lles traga a lingua.
Entón cando van chegar o rapaz e mais o sabuxo infernal?
Nuns 20 minutos.
Faranlle unha foto ó embaixador nas ruínas.
E cando cheguen,
o fillo do noso amo virá a nós.
Unha foto?
Como que unha foto?
É outro chiste?
Non, Súa Desgraza. É...
Sabe o que é un selfie?
Diría que os inventou o demo Crowley.
Cando todo estea listo, o mozo e o can
e os catro xinetes converxerán aquí.
E o rapaz dará a orde.
E comezará o Harmaguedón.
Un... Un bo aguacate.
Anatema, atopamos un home!
-Tivo un accidente de coche. -Seino. Pasade.
Levádeo arriba.
5 HORAS E 48 MINUTOS PARA A FIN DO MUNDO
Parecía que o estiveras agardando.
Estaba, si.
Esperaba que non viñera.
Se non aparecera, se cadra era todo mentira.
Pero se está aquí... quere dicir que a besta é real.
-Falas de Can? -Non. Non é nada.
Nada que teña que preocuparvos.
A ver, queredes uns sándwichs?
Agárdame un xantar moi nutritivo na casa.
Miña nai quere que chegue con apetito.
Fai que pase. Faino realidade.
Fai que pase.
Abur, Anatema.
-Vés? -Non vos dei permiso para marchar.
Vémonos á tarde.
-Adán está distinto. -Non empeces.
De feito, por iso nos cae ben.
Non é aburrido.
Xa me entendedes. Seguro.
É Adán.
Ocórrenselle os mellores xogos e as mellores ideas.
Si, pero hai algo distinto.
Non é o mesmo.
Podo dicir unha parvada sen que vos pareza unha parvada?
Asustoume un chisco que non nos deixara marchar.
Que parvada.
De feito, a min tamén.
Ceo, non sei que facemos aquí.
Así é a vida dun diplomático.
Un día estás en Londres, e ó seguinte interactúas en familia
con xacementos arqueolóxicos israelís nunhas vacacións educativas.
Non ten xeito.
É cousa do Departamento de Estado.
É por chamar pendanga á muller do presidente?
Porque non llo chamei.
El é o guía local do xacemento arqueolóxico de Meguido.
O señor...?
Son Hastur...
Leonés.
Son arqueólogo.
Quen é o embaixador?
Thaddeus Dowling, para servilo.
-A miña muller, Harriet. -Un pracer.
E ti serás Warlock.
Fedes que dá noxo.
Que chistoso.
Moito me gustan os chistes.
Faláronme moito de ti.
-E o can? -Profesor Leonés,
teño entendido que Tel Meguido
formaba parte do centro administrativo de Tiglatpileser.
Abráianme os reis asirios...
Pecha o peteiro!
Onde está o can?
Por que non ten un can?
Escoitas voces?
Que din?
Que che din?
-As voces... -Iso.
...da miña cabeza din...
O que?
...que fedes que dá noxo.
Crowley!
DIVERSIÓN DO SÁBADO POLA MAÑÁ
Que ceos pasa, Crowley?
Que armaches?
Hastur. Que hai! Non o pillo. Que dis?
O rapaz... O rapaz, Warlock.
Levámolo ó val de Meguido.
Non levaba o can.
Non sabe nada da Gran Guerra.
Non é o fillo do noso señor.
Díxome que...
que fedía que daba noxo.
-Home, razón ten. -Vélate, Crowley.
Estás acabado.
Non te movas de aí. Imos por ti.
Es o soldado cazabruxas Newton Pulsifer.
Os xuíces están obrigados a darche
toda a isca que precises para queimar as bruxas,
harpías e meigas que atopes.
Non son un cazabruxas de verdade.
As bruxas non existen.
En realidade, son... enxeñeiro informático.
Pero precisaba un motivo para saír da casa.
Son Anatema Device.
E son bruxa.
Le isto. Fala de ti.
Aforraremos tempo.
Pero...
"Cando a carruaxe azul estea invertida,
tres rodas cara ó ceo,
un home magoado xacerá no teu leito
e precisará salgueiro para sandar a testa."
Es ti. O accidente e mais a aspirina.
Sabes quen é Agnes a Tola?
Pois non.
Unha bruxa de fai 300 anos.
Son descendente súa.
Queimouna un antecesor teu.
-Adulterio Pulsifer. -Ou tentouno.
Antecesor?
Non Cometerás Adulterio Pulsifer.
A túa familia tende a queimar a miña,
así que...
saqueiche os mistos.
Non vou queimar a ninguén.
Xa o sei. Agnes teríanolo dito.
Escribiu todas estas profecías nun libro publicado en 1655.
Sabía o do accidente?
Si.
Non.
Si.
A miña familia leva 400 anos
tentando descifrar as súas boas e acertadas profecías.
Somos como descendentes profesionais.
Cantas profecías hai?
Milleiros.
Unha profecía ó mes, de media.
Agora que vén a fin do mundo, máis.
Como dis?
Nunhas catro horas e 15 minutos.
Vai de aí! O mundo non vai rematar hoxe.
A fin do mundo comeza en Tadfield
esta tarde, segundo Agnes.
-Pero non o dou atopado. -O que?
O Anticristo. A gran besta.
Estíveno buscando, pero é imposible atopalo.
"Onde remata Hogge's Back
a besta tomará o mundo e a liñaxe de Adán acabará."
Hogge's back.
Adán Young.
E vive no número catro de Hogback Lane, Tadfield.
-Que dixeches? -Adán Young.
Vive no número catro de Hogback Lane.
Dixéronme que o vixiara.
Como...?
Non... Merda!
Adán, iso... Iso é unha tolería.
É un amor de rapaz. Trouxéronte os seus amigos e mais el.
Ou sexa, é o neno máis riquiño da vila.
El non pode ser a gran besta da fin do mundo.
Vide.
Non queremos ir contigo.
De feito, para nada.
Danme arrepíos.
Non ten sentido ir para casa.
Tanto ten. Xa está feito.
Pero non queremos ir contigo.
Si queredes.
Sabedes por que vides comigo?
Porque non hai onde ir.
Que máis ten?
Que quedará cando medremos?
Mires onde mires, está o do medioambiente.
Matan todo, ou esgótano, e ninguén o toma en serio.
Todos cren que as cousas se amañarán soas.
Que sentido ten?
Adán, isto está mal. Eu non vou.
- Si que vés. - Non ten graza.
Ten razón.
É unha trapallada de xogo. E ti estás moi raro.
Nós temos que facelo recomezar.
Non é, Can?
Anxo! Perdóame.
Síntoo. Retiro todo o que dixen.
Veña, que me estou desculpando. Si? Ben.
-Sube ó coche. -Que? Non.
O inferno descubriu que foi culpa miña.
Podemos fuxir xuntos. Alfa Centauri.
Hai moito planeta. Non nos atoparían.
Non digas gaitadas.
Mira, estou seguro de que se podo...
falar coa xente indicada, podo amañalo todo.
Non hai xente indicada. Só está Deus,
cos seus camiños inescrutables e sen dicir unha palabra.
Si, por iso vou falar con ela,
e vaino amañar todo.
Iso non vai pasar.
Co listo que es,
como podes ser tan parvo?
Perdóote.
Marcho para casa, Anxo. Recollo as cousas e lisco.
E cando ande polas estrelas, nin sequera me lembrarei de ti!
Pasoume o mesmo.
Estás mellor sen el.
Crowley!
Só vimos parrafear un pouco.
Sabemos que estás aquí.
Crowley!
Aquí, rapaces.
Boas.
Iso é... É auga bendita!
É incrible, nin sequera un demo faría... faría...
Auga bendita! É que é...
Non che fixera nada!
Aínda.
Serás...
Non me dás medo.
Sabes que é isto?
É un pulverizador,
o máis barato e eficaz do mercado.
Bota gotiñas de auga ó aire.
Está cheo de auga bendita.
Pódete converter niso.
Vas de farol.
Se cadra, si. Se cadra, non.
Ti que dis?
É o teu día de sorte?
Si. E o teu?
Hora de marchar, Crowley.
Ola. Seica o Anti...
Son Anthony Crowley. Xa sabes como vai. Faino con estilo.
Quieto parado!
Vouche dicir unha cousa
para que non te precipites.
Sei onde está o Anti...
Xa, píllasme mal. Veu un amigo.
Pero...
Mira, pasaches a proba sobradamente.
Estás listo para xogar cos maiores.
Que? Estás coma unha caldeireta.
O inferno quería saber se eras de fiar
antes de poñerte ó mando das lexións dos condenados
na guerra que vén.
E, Hastur,
duque do inferno,
-aprobaches cun sobresaínte. -Eu?
Ó mellor a min non me cres, duque Hastur.
Pero por que non falamos co Consello Escuro?
A eles igual os cres.
Chamas o Consello Escuro?
Si, señor.
E queren que che diga: "Vaina rañar, papahostias!"
Preguntarédesvos onde vai Crowley.
Non segue as leis da física.
Moitos teólogos levan anos dedicando horas
a debater a cuestión: "Cantos anxos
poden bailar na cabeza dun alfinete?"
Para contestala, cómpre información.
Primeiro, os anxos non bailan.
É unha das peculiaridades dos anxos.
Ou sexa, que ningún.
Ou case ningún, vaia.
Azirafel aprendeu a bailar a "gavota"
nun club masculino de Portland Place a finais da década de 1880.
Co tempo, déuselle bastante ben,
e apesarouno moito que, unhas décadas despois,
a gavota pasara de moda.
Así que, se o baile é a gavota,
a resposta está ben clara: un.
Pero tamén poderiades preguntarvos
cantos demos poden bailar na cabeza dun alfinete.
Ter, teñen a mesma orixe,
pero os demos si bailan.
Aínda que non se lles dá estupendamente.
Para demos e anxos, o tamaño e a forma son meras opcións.
Así que, se mirades de preto,
o problema de bailar na cabeza
dun alfinete son os ocos entre os electróns.
EU CHAMADA
Que é para onde foi Crowley.
E onde o vai seguir Hastur.
Agora mesmo, os dous viaxan a toda velocidade
pola rede telefónica.
Crowley!
Non podes fuxir de min!
Sairei onde saias ti!
Tres, dous, un.
Estasme oíndo? Crowley!
Son Antho...
Onde estás, merdento? Acábote de oír.
Ti e mais o teu amiguiño Azirafel estades mortos.
Hastur, duque do inferno, está atrapado nun casete
dentro do vello contestador de Crowley.
Onde estou? Non me deixes aquí.
Localicei o Anticristo.
Non.
-Localicei o Anticristo. -Non te...
Non te atreverías...
Mala pécora!
28 MINUTOS ANTES
Boas, Azirafel.
Vaia, Miguel.
Uriel.
Sandalfón.
Ola...
Descubrimos cousas preocupantes sobre ti.
Estiveches facendo de anxo caído, non?
Véndote co inimigo.
Eu non vin a ninguén.
O teu noivo de lentes escuras
non che axudará no inferno.
Meteuse nunha boa tamén.
Azirafel, tes que escoller bando.
Pois estívenlle dando moitas voltas.
Ó tema ese de escoller bando.
Eu penso que ten que haber dous bandos, evidentemente.
Para que a xente escolla, claro.
Para iso son humanos.
Para elixir.
Pero iso é para eles.
O noso traballo como anxos debería ser manter isto funcionando
para que eles poidan seguir escollendo.
Pensas de máis.
Non... Non podedes.
Por que facedes isto?
Nós somos os bos. Xa vos aviso
que vou informar deste suceso a...
A... A unha autoridade superior.
Cres que alguén che vai facer caso arriba?
Es un paspán.
Bárbaro. Xa empeza.
Seredes... Seredes...
malos anxos.
O mundo merece que estoupen
as bombas nucleares e comezar de cero,
pero como é debido.
Facelo ben.
Se estoupan esas bombas,
a xente morrerá.
Como nai de xeracións aínda non nadas, opóñome.
Non vos pasaría nada. Prométovolo.
Sería total ter o mundo enteiro para nós, non?
Xogariamos á guerra con exércitos reais.
Pero non habería ninguén.
Estarían mortos.
Eu crearía xente nova.
Adán, déixanos marchar.
-Quero ver os meus papás. -Non.
Fareivos mamás e papás novos.
Por favor, Adán.
Adán, que raio fas?
Van vir uns amigos.
Vanvos caer ben. Parécense a vós.
Axudaranme a paralo todo.
De feito, Adán, non me podo mover!
Non me gusta este xogo!
Agarda. Vai mandar truco.
Atopamos o tal Adán, e logo que facemos?
Detelo.
Vai causar o Harmaguedón.
Entón pedímoslle por favor que pare?
Eu que sei. Agnes non o dixo.
Só fala de cousas sobre...
ti e mais eu.
-Que cousas? -Parvadas.
Tanto ten.
Hogback Lane está preto.
Agárrate!
Non son parvo!
Non é terra de tornados!
Hoxe, si!
Profecía 691!
O vento amainará e logo collerá forza.
Temos menos dun minuto para volver dentro
antes de que volva comezar.
Entendido?
Si. Entendido.
Debaixo da cama!
Isto é unha tolería!
Aquí non hai tornados!
Agnes di que temos que facer agora?
Que xire a roda do fado.
Que se unan os corazóns.
Arden máis lumes ca o meu.
Cando se arremuíñe o remuíño,
-buscádevos un ó outro. -"Un ó outro."
O mundo vai rematar, e eu...
nunca...
Nunca roubei un banco.
Nunca me multaron.
Nunca probei a comida tailandesa.
Nunca fun ó estranxeiro.
Nunca aprendín a tocar un instrumento
e nunca...
Bicaches unha moza?
Non, nunca na vida.
VILA XASMÍN
Prepareille un té quentiño.
Como a vostede lle gusta.
Nove terróns e leite condensada.
Vai de aí, noxenta candonga endemoñada.
Señor Shadwell. Que cousas bonitas di.
Mandeino ás fauces da morte.
-A quen? -O soldado Pulsifer.
Non é máis ca un mociño. Deixeino ir só.
Debino acompañar.
Estarao pasando ben de excursión.
Que cousa máis rara.
Son mal home e peor sarxento cazabruxas.
Como o deixei ir só?
Debería ir xunta del.
Hai un tren a Tadfield.
Non me serve a tarxeta do bus.
E non teño fondos para pagar o billete.
Non me vai financiar a viaxe o fornicio pecaminoso.
E outras cinco libras para picar algo.
Agarda.
Non hai que ter unha cita antes?
Non hai tempo.
Se non mos acepta a min,
que me di dos señores que o chamaron?
O Sr. Crowley non mos adiantará.
Dáme que é da mafia.
Pero o maricas da libraría é máis miñaxoia.
Está podre de cartos.
Se cadra o pobre Pulsifer está sufrindo torturas indicibles
a mans das fillas da noite.
Non imaxino o que estará padecendo.
Si, non podemos deixar os nosos á súa sorte.
A saber a de barbaridades que lle estarán facendo
neste mesmo momento.
A ver, tampouco sería a fin do mundo
que así fose, señor S.
Por favor, Adán!
Debemos ir para a casa!
Esta é a vosa casa! Aquí, comigo!
Non tedes que ir á casa nin ó colexio.
Nin facer nada que non vos apeteza.
Adán, para!
Cala!
Deteno! Para!
Cala! Calade a boca dunha vez!
Todos, deixade de falar!
Ola.
Aquí o principado de Azirafel.
Busco...
unha autoridade superior.
Hai alguén aí?
Está pechado!
É de suma importancia.
Quero que o saiban as altas esferas.
Eu...
Preciso falar coa Omnipotente.
Fala, Azirafel.
Estou falando con...
Deus?
Estás falando co Metatrón, Azirafel.
Falar comigo é falar con Deus.
Eu son a voz da Omnipotente.
A ver, si. Pero es a voz da Omnipotente
igual que un voceiro presidencial
é a voz do presidente.
É que preciso falar con Deus directamente.
O que se me di a min, díselle á Omnipotente.
E ben, Azirafel?
Quero queixarme duns anxos.
Pero o importante é o do Anticristo.
Sei quen é. Sei onde está.
Ben feito, bárbaro.
Xa non fai falla toda a leria esa...
de que un terzo dos mares se tingan de sangue.
Non fai falla a guerra. Salvariámolos a todos.
Non queremos evitar a guerra.
Queremos gañala.
E cal será o desencadeante que provocará esa guerra?
Ocorréusenos que un intercambio nuclear entre varios países sería un bo comezo.
Canta imaxinación.
A batalla dá comezo, Azirafel.
-Únete a nós. -Nun momentiño.
Vou nun santiamén.
Teño que arranxar un par de cousiñas.
Entón deixámosche as portas abertas.
Non prendas en silvas.
Claro, grande...
Grandioso.
-Ola. Sei... -Son Anthony Crowley.
Xa sabes como vai.
Xa sei quen es, panoco. Chameite eu.
Escoita, seica...
Xa, píllasme mal. Veu un amigo.
-Pero... -Belcebú noxento!
Aliado coas forzas da escuridade!
Sarxento Shadwell?
Monstro!
Enfeitizador de mulleres.
Debeuse trabucar de tenda.
Está posuído por un demo, e vouno exorcizar
con campá, libro e candea.
Si, adiante.
Pero afástese do círculo.
Aínda está prendido.
Campá.
De verdade, non son un demo.
Non sei que lle pareceu...
Libro!
Por Deus, que se afaste do círculo.
Unha candea, case.
O círculo está aceso, non lle recomendo
meterse nel sen protección.
Non sei que idea ten,
pero non cruce o círculo, paparón!
...libérao do demo, e que non volva máis!
Merda!
Ola?
Subtítulos: Marina do Albardeiro
Supervisora creativa Estefanía Prol Lusquiños